Veiligheidswenke vir vrouebestuurders - Jou Gesin | Solidariteit WêreldJou Gesin | Solidariteit Wêreld
Tuis › Artikels › Veiligheidswenke vir vrouebestuurders
Vroue wat alleen bestuur, moet ekstra voorsorgmaatreëls tref, byvoorbeeld:
As jy opmerk dat 'n voertuig jou op 'n kort afstand volg, draai in op 'n verskillende pad as die een wat jy normaalweg ry. Bly bewus van jou omgewing. As die ander voertuig in dieselfde pad opdraai, maak nog 'n paar draaie. As die ander voertuig steeds by jou bly, sal dit veilig wees om aan te neem dat jy agtervolg word en die teiken vir gemenespel mag wees.
Moet nie stop en die ander bestuurder toelaat om langs jou in te trek nie, of probeer om vir hulle weg te ry nie.
Ry na die naaste polisiestasie – maar as dit te ver is of jy weet nie waar dit is nie, ry na die naaste petrolstasie of inkopiesentrum.
As jy dit kan vermy, moenie na donker in areas ry wat jy nie ken nie.
Maak seker jou selfoon is tot die maksimum gelaai – en belê in 'n laaier vir jou voertuig.
As jy 'n ver afstand moet ry, probeer om iemand te kry om saam met jou te ry.
As jou voertuig onklaar raak, trek van die pad af en maak 'n oproep vir noodbystand. As iemand aanbied om te help, bly in jou motor en maak die venster net 'n paar sentimeters oop – net genoeg om vir die persoon te sê hulp is op pad, of om hulle te vra om die oproep te maak as jy nie 'n foon het nie.
Moet nooit 'n saamrygeleentheid aanvaar met iemand wat jy nie ken nie.
Maak seker jou motor is behoorlik gediens en laat 'n veiligheidsondersoek doen voor elke lang rit.
Leer hoe om 'n band om te ruil, die battery met springkabels te laai, of 'n ruitveër om te ruil. Hoe meer jy jouself bemagtig met basiese onderhoudswenke, hoe minder is die kanse dat jy in 'n noodsituasie sal beland.
Ongeag watter tipe motor jy bestuur, net omdat jy 'n vrou is, mag een of ander jafel probeer om op die pad met jou kontak te maak. Die veiligste is om nie te reageer nie. Moenie eers kyk na iemand wat jou aandag probeer trek nie – ry net aan of draai by die volgende kruising. As dit meer 'n geval van padwoede is, moenie in 'n woordewisseling betrokke raak nie, wees die beter persoon en ignoreer hom.
Hou die volume van jou klankstelsel op 'n redelike vlak sodat jy bewus bly van jou omgewing en, hoe aanloklik dit ook al mag wees om teksboodskappe na te gaan of Facebook en Twitter op te dateer terwyl jy in verkeer is (jou foon behoort af te wees sodra jy jou motor aanskakel), stel jy jouself bloot aan kapers en breek-en-gryp-boewe wat die element van verrassing kan gebruik om jou te oorweldig.
Maak seker jou voertuig is ten alle tye gesluit, self wanneer jy bestuur (baie voertuie het deure wat self sluit, wat baie handig is).
Maak seker jy vensters is nie heeltemal oop nie, veral wanneer jy kruisings nader.
Parkeerareas of inkopiesentrums en kantoorparke is 'n skuilplek vir alle tipe misdadigers. Voordat jy enige gebou verlaat, maak seker jy het jou motorsleutels in jou hand. Moenie jou selfoon gebruik nie aangesien dit jou aandag sal aftrek. Moenie by enige vreemdelinge betrokke raak nie.
As daar 'n groot voertuig of motor wat verdag voorkom langs jou motor geparkeer is, of selfs as jy ongemaklik voel om jou voertuig te nader, vind 'n sekuriteitswag of motorwag om saam met jou te loop. Wanneer jy jou voertuig nader, ongeag van waar jy dit parkeer het, loop altyd om dit om te kyk vir enige ongerymdhede.
Wees besonder waaksaam met betrekking tot jou bande, aangesien misdadigers dikwels skerp voorwerpe agter of voor jou wiele plaas in 'n poging om hulle af te blaas.
Wanneer jy goedere in die kattebak laai, posisioneer jou liggaam en trollie op so 'n wyse dat dit jou voordeel sal bied teen 'n aanvaller. Moenie jou selfoon gebruik of in jou handsak vroetel nie en moenie te ver in die kattebak in leun nie.
Laastens, moenie aanvaar dat 'n ongemerkte voertuig met flitsende ligte 'n polisiemotor is nie. As jy onseker is en 'n "polisievoertuig" wat verdag voorkom probeer jou van die pad af trek, hou aan ry totdat jy in 'n goedverligte area soos 'n petrolstasie kan stop. Parkeer so na as moontlik aan die ingang van die kiosk of by 'n petrolpomp en toet. Dit sal die petroljoggies se aandag trek – en hulle irriteer – maar jy sal veilig wees. Indien die voertuig wat jou volg waarlik polisie is, sal hulle jou nader. Maak dan die venster net groot genoeg oop om met hulle te praat en vra om hulle polisie-identiteitsbewyse te sien.
Onthou, sommige misdadigers gebruik polisie-uniforms om bose dade te pleeg, maar ten minste is daar meer mense in die rondte by verligte openbare plekke. Bly veilig, dames!